cyanic-selkie/wikianc huggingface dataset:
Nagaon (distrikt)
Demografi
Ved folketellingen i 2011 var det 2,826,006 innbyggere i distriktet, mot 2,314,629 i 2001. Den urbane befolkningen utgjør 13,03 % av befolkningen.
Violito Payla
Violito Payla (født 8. januar 1979) er en filippinsk bokser.
Han representerte Filippinene under Sommer-OL 2004 i Athen, der han ble utslått i første runde.
Curt Gelin
Curt Gelin (født oktober 1945) er en svensk frilans båtjournalist og seiler. Han er først og fremst båttester og skriver for svenske og norske båtmagasiner, men har også sammenfattet testene i fire bøker. Gelin inngår også i testpanelet til «Årets båt». Han begynte å teste båter i 1970 og utgav sin første bok, Hissa segel, i 1979.
Gelin har seilet siden ungdommen og begynte med kappseilas i 1964 der han deltok i Tjörn Runt. Siden har han deltatt i ca 30 Gotland Runt, 10 Antigua Sailing Week og 10 Marmaris Race Week.
Richard Bruns
Richard Wilhelm Hermann Bruns (født 28. juni 1900 i Hannover, død 20. september 1947 i Oslo) var en tysk SS-offiser tilknyttet Gestapo som var stasjonert i Norge under store deler av andre verdenskrig.
Bruns ble etter krigen dømt til døden og henrettet for krigsforbrytelser.
Bruns ble ansatt i tysk politi i 1920. Til Norge kom han i oktober 1941, og fra januar 1942 arbeidet han i Gestapo i Oslo. Han hadde graden Untersturmführer i SS.
Han ble dømt til døden den 20. mars 1946 for grov tortur mot 11 nordmenn. Han ble frikjent for drap på to nordmenn fordi retten fant at de var skutt under rømningsforsøk, og at det var tillatt å skyte en fange under slike forhold. Dommen ble stadfestet i Høyesterett 3. juli 1946, og etter at en søknad om nåde ble avslått ble han henrettet på Akershus festning den 20. september 1947.
Krogs gate (Oslo)
Krogs gate er en blindgate på vestsiden av Løkkeveien ved Ruseløkka skole, vis-à-vis Arbins gate. Gaten gikk opprinnelig gjennom til Cort Adelers gate og het Krogsgangen. Den er oppkalt etter statsråd Nicolai Johan Lohmann Krog og fikk sitt nåværende navn i 1879. Ingen hus har adresse Krogs gate.
Alexander Stewart, 1. jarl av Buchan
'''Alexander Stewart, 1. jarl av Buchan', også kjent som Alexander Buchan, gælisk Alisdair Mor mac an Righ'', men mest kjent under sitt beryktede kallenavn «Ulven fra Badenoch» (født 1343, død 24. juli 1394), var en skotsk prins og den første jarlen av Buchan i den andre opprettelsen av denne tittelen fra 1382 og til hans død. Han var også justiciar av nordlige Skottland, men ikke effektiv sådan. Alexander var den fjerde sønnen til kong Robert II av Skottland og dennes første hustru Elizabeth Mure av Rowallan. Han var bror til kong Robert III av Skottland og Robert Stewart, 1. hertug av Albany.
Han startet sin hevnakt mot biskopen som knapt hadde sett sitt sidestykke sammen med en bande av «wild, wykked Heland-men» ved å plyndre kirkegods og ble da øyeblikkelig bannlyst av kirken. Alexander brente da ned byen Forres og noen uker senere red ham mot Elgin. Den 17. juni 1390 tok han hevn ved å brenne ned to klostre, katedralen og den kongelig burgh i Elgin, foruten Maison Dieu Hospital og en sognekirke. Folk i Elgin måtte flykte ut i skogen. Hans bror kong Robert III, nettopp kronet som konge var rasende over at hans autoritet ble utfordret på en slik skandaløs måte og beordret ham å betale for reparasjonene av sine forbrytelser.
Han skal motvillig ha betalt erstatning under kongens vaktsomme blikk og da kongen mente at han hadde forbedret seg ble han tilgitt (pardon) og ble mottatt tilbake i kirken, men etter sigende var hans forbedring bare av midlertidig art.
Alexanders tilnavn fikk han på grunn av sin beryktede grusomhet og grådighet. Tilnavnet har også blitt tilegnet på grunn av en tegning av dyr i sitt våpenskjold, «et passende emblem for terrorist fra middelalderen,» i henhold til forfatteren Leonella Longmore.
«Hans ville bedrifter har satt forestillingsevnene i flammer hos forfattere gjennom tidene. Ikke alle er enige i bildet av en ulv som er halvt menneskelig og halvt bestialsk baron, beskrevet som en mann av stor størrelse, voldsomt dekorert og med flagrende kullsvart hår og skjegg. I den vanlige episke tradisjonen var han alltid i skinnende rustning på en obligatorisk svart hest og omgitt av livvakter rustet med spyd.»
Claiborne Parish
Claiborne Parish er et fylke i den amerikanske delstaten Louisiana. Det ligger nord i staten og grenser mot Union Parish i øst, Lincoln Parish i sørøst, Bienville Parish i sør, Webster Parish i vest og mot delstaten Arkansas i nord.
Claiborne Parish totale areal er 1 988 km² hvorav 33 km² er vann. I 2010 hadde fylket 17,195 innbyggere. Administrasjonssenteret ligger i byen Homer. Fylket har fått sitt navn etter guvernør William C. C. Claiborne.
John Connally
John Bowden Connally (født 27. februar 1917 i Floresville i Texas, død 15. juni 1993 i Houston) var en amerikansk advokat og politiker som er kjent for sine verv som blant annet guvernør i Texas i perioden mellom 1963 og 1969 samt som USAs 61. finansminister i perioden 1971 til 1972 under president Richard Nixon.
Bakgrunn, familie, utdannelse, militærtjeneste
John Connally var eldste sønn av John Bowden Connally og hans hustru Lela Wright. Han hadde en yngre bror, Merrill Connally (1921-2001). Connally gidtet seg 21. desember 1940 med Idanell Brill (1919–2006), kalt Nellie. De fikk fire barn.
Connally ble utdannet som advokat ved University of Texas School of Law og gikk inn i United States Navy under andre verdenskrig hvor han fikk tildelt både Bronze Star Medal og Legion of Merit for sin innsats.
Karriere
Rett etter krigens slutt begynte Connally å praktisere sitt advokatyrke før han gikk inn i politikken og staben til kongressmann Lyndon B. Johnson. Han tilhørte først Det demokratiske parti.
Attentatet mot Kennedy
Den 22. november 1963 ble Connally alvorlig såret i et attentat mot presidenten da han ble truffet av den samme kulen som drepte president John F. Kennedy i Dallas. Ifølge Warrenkommisjonen gikk kulen inn i ryggen hans og ut brystet, og skadet armen, før den til slutt stoppet opp i låret hans. På denne tiden var Connally konservativ guvernør i Texas og hans oppgave var å være vertskap for presidenten.
Senere karriere
Han sluttet seg til det republikanske partiet etter at Johnson døde i 1973.
Da visepresident Spiro Agnew avgikk i 1973 ble det spekulert i om Connally ville etterfølge ham, men president Richard Nixon valgte Gerald Ford i stedet for ham.
I sin tid som finansminister var Connally blant annet med på å øke prisen av gull og devaluere dollaren slik at USA gikk vekk fra gullstandarden. John Connally døde 15. juni 1993 i Houston av en progressiv lungesykdom.
Aybek Abdymomunov
Aybek Abdymomunov (født 20. desember 1985) er en kirgisisk bokser.
Han representerte Kirgisistan under Sommer-OL 2004 i Athen, der han ble utslått i første runde.
Fylkesvei 201
Fylkesvei 201 (Fv201) er en vei som går mellom Kirkenær og grensen mot Sverige gjennom Finnskogen.
Fylkesvei 344 (Hedmark) var en tid skiltet riksvei 201.
Før 1. januar 2010 var veien riksvei, etter at regionsreformen trådte i kraft har den status som fylkesvei.
2019 ble Energivegen overført fra fylkesvei 404 (Hedmark).
Troy Murphy
Troy Murphy (født 13. juni 1992) er en amerikansk freestylekjører.
Dhubri (distrikt)
Dhubri (assamesisk: ধুবুৰী ) er et distrikt i den indiske delstaten Assam. Distriktets hovedstad er Dhubri.
Demografi
Ved folketellingen i 2011 var det 1,948,632 innbyggere i distriktet, mot 1,566,396 i 2001. Den urbane befolkningen utgjør 10,36 % av befolkningen.
Just Gold
Just Gold er en amerikansk stumfilm fra 1913, regissert av D. W. Griffith.
Handling
Noen brødre blir nødt til å velge mellom kjærlighet eller rikdom. Tre brødre forsøkte å finne gull og ønsket om å bli velstående. Men den fjerde broen valgte å holde seg hjemme der familien kommer fra.
Den ene broren søkte bare kjærlighet, og kjærligheten var hans belønning: hos sine to eldre foreldre, og han vinner hjertet til en vakker ung kvinne. Men brødrene som forsøkte å grave etter gull, får snart store problemer - og liten belønning - i det karrige og vanskelige landskapet
Araberhøne
Araberhøne (Alectoris melanocephala) inngår i slekten steinhøns som er en gruppe i fasanfamilien. Arten regnes tradisjonelt som monotypisk, men noen regner med to underarter. Den er utbredt i fjellstrøkene i sørvest, sør og sørøst på den Den arabiske halvøy.
Taksonomi
Araberhøne ser ut til å være nærmest beslektet med berberhøne (A. barbara). Splittelsen mellom berberhøne og araberhøne ser dessuten ut til å representere den eldste splittelsen i slekten Alectoris.
Arten regnes som monotypisk, selv om rasen guichardi ble beskrevet i Italiensk Eritrea i 1890. Data for denne fuglen kan imidlertid være basert på utplasserte fugler.
Biologi
Araberhøna blir 39–43 cm lang og hannen veier cirka cirka 724 g, mens hunnen veier cirka 522 g. Dette gjør arten til den fysisk største av steinhønsene. Bortsett fra størrelsen er imidlertid kjønnene nærmest identiske, men hunnen mangler hannens stumpe spore.
Arten trives på steinete og noe rikere vegetert grunn i åser, fjell og på høylandsslettene, fra nær havnivå og opp til 3 000 moh, inkludert i fjelleineskog (Juniperus). I Oman har den tilhold i fjellene, wadier og på høylandsslettene der det er vegetasjon; besøker også dyrket mark.
Hanshelleren
Hanshelleren er en stor heller som ligger på Strøm i Flatanger i Trøndelag.
Araberhøne
Biologi
Det foreligger ingen informasjon om trekkmønsteret, men arten er antageligvis standfugl. Fuglene unngår potensielle rovdyr ved å løpe oppover bakkene. Arten lever i hovedsak av vegetabilsk materiale, frø og små virvelløse dyr. De eter mest på morgenen og om kvelden, gjerne i løse grupper på opp til 15 individer.
Hanshelleren
Helleren ble trolig dannet, i likhet med flere andre hellere langs norskekysten, av havets brenninger da havnivået sto høyere. Da landet hevet seg etter siste istid for om lag 10 000 år siden ble mange grotter og hellere langs kysten tilholdssted for våre forfedre. Det er også gjort funn av eldgamle fangstredskaper i Hanshelleren.
Araberhøne
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).
Hanshelleren
Hanshelleren er et populært turmål, særlig blant klatrere. Den er særlig godt egnet for klatring da brattheten gjør at fjellveggen holder seg tørr, samt at bergtypen (granitt) er fast. I tillegg muliggjør helleren at klatrerne kan etablere klatreruter med forskjellige vanskelighetsgrader ettersom grad av overheng varierer. I 2012 ble den til da hardeste klatreruta i verden klatret i Hanshelleren: ruta Change, grad 9b+, førstebesteget av den tsjekkiske klatreren Adam Ondra. I 2017 besteg Ondra nok en ny rute i Hanshelleren, denne fikk navnet Silence. Med grad 9c er dette den hardeste klatreruta i verden.
Outlook Express
Outlook Express er et program utviklet av Microsoft og følger med Internet Explorer. Outlook Express er en epostklient som er gratis («freeware»). Programmet kan benyttes til å lese- og sende meldinger både via e-post og diskusjonsgrupper («news»). Outlook Express er et internettbasert e-postprogram, og kan benytte protokollen POP3 eller IMAP for å hente post fra en «postkontormaskin» og protokollen SMTP for å sende post. Programmet har også støtte for katalogtjenesten LDAP3. Nyeste versjon av Outlook Express er nå 6.0. Microsoft kommer ikke til å lage nyere versjoner av Outlook Express.
Mahamaya Nagar (distrikt)
Mahamaya Nagar (hindi: महामायानगर ज़िला, urdu: مہامایا نگر ضلع ) tidligere Hathras er et distrikt i den indiske delstaten Uttar Pradesh. Distriktets hovedstad er Hathras.
Demografi
Ved folketellingen i 2011 var det 1,565,678 innbyggere i distriktet, mot 1,336,031 i 2001. Den urbane befolkningen utgjør 21,31 % av befolkningen.
Barn i alderen 0 til 6 år utgjorde 15,35 % i 2011 mot 19,09 % i 2001. Antallet jenter i den alderen per tusen gutter er 886 i 2011.
Midtforeldrehøyde
Midtforeldrehøyde (MFH) er en antropometrisk målebetegnelse for å bestemme det genetiske potensialet for kroppshøyde for et barn.
Norsk praksis for utregning av den sannsynlige kroppshøyden ved hjelp av midtforeldrehøyden er å legge sammen foreldrenes høyde, og legge til eller trekke fra 13 cm for henholdsvis gutter og jenter. Deretter deler man på to. Utregningsmåter og variabler kan variere fra land til land, men prinsippet er det samme.
Grønlands riksvåpen
Grønlands riksvåpen er en sølv isbjørn i blått skjold. Isbjørnen har en delvis sittende, men oppreist form og løfter venstre labb.
Zsigmond Járai
Zsigmond Járai (født 29. desember 1951 i Biharkeresztes) er en ungarsk økonom og politiker.
Járai var president i Budapest Børs fra 1996 til 1998. Deretter var han finansminister i Ungarn fra 1998 til 2000, og sentralbanksjef for Ungarns sentralbank fra 2001 til 2007, da András Simor overtok stillingen.
Grønlands riksvåpen
Versjonen av våpenet som benyttes som Grønlands riksvåpen er tegnet av kunstneren Jens Rosing og er benyttet siden 1. mai 1989. I de grønlandske selvstyremyndigheters versjon av våpenet løfter isbjørnen venstre forlabb, slik man i grønlandsk kultur anser at isbjørnen gjør. Isbjørnen i det store danske riksvåpen, løfter derimot høyre forlabb, slik heraldisk tradisjon tilsier.
Zsigmond Járai
Pr 2011 er han styreformann i representantskapet i forsikringsselskapet CIG Eastern European Insurance Company, og sitter i styret i og olje- og gasselskapet MOL.
Juan Manuel López (bokser)
Juan Manuel López (født 30. juni 1983) er en puertoricansk bokser.
Han representerte Puerto Rico under Sommer-OL 2004 i Athen, der han ble utslått i første runde.
The Lady and the Mouse
The Lady and the Mouse er en amerikansk stumfilm fra 1913 regissert av D. W. Griffith.
Hissa Segel
Hissa Segel: lär dig snabbt att segla säkert! er en svensk bok om seiling for nybegynnere innen seiling. Boken er skrevet av Curt Gelin og illustrert av Håkan Knutsson og Hans Thoresson.
Webster Parish
Webster Parish er et fylke i den amerikanske delstaten Louisiana. Det ligger nord i staten og grenser mot Claiborne Parish i øst, Bienville Parish i sørøst, Bossier Parish i vest og mot delstaten Arkansas i nord.
Webster Parish totale areal er 1 542 km² hvorav 51 km² er vann. I 2010 hadde fylket 41,207 innbyggere. Administrasjonssenteret ligger i byen Minden.
Jo Gjerstad
Jo Gjerstad (født 14. januar 1953 i Bergen) er en norsk forfatter og lokalhistoriker. Gjerstad er utdannet typograf og arbeider som forlagsredaktør ved det grafiske selskapet Bodoni i Bergen. Jo Gjerstad har forfattet en rekke lokalhistoriske bøker om Bergen og omkrets. Gjerstad er en ofte brukt foredragsholder og byvandrer.
Han er også gamlekar i Dræggens Buekorps.
Anedjib
Kilder til navnet
Adjib er godt bevitnet fra arkeologiske nedtegnelser. Hans navn opptrer i inskripsjoner på beholdere gjort av glimmerskifer, alabast, breksje og marmor. Hans navn er også bevart på elfenbeinetiketter og leirsegler på krukker. Objekter som bærer Adjibs navn og titler kommer fra Abydos og Sakkara.
Identitet
Adjibs familie har kun blitt delvis undersøkt. Hans foreldre er ukjente, men det er antatt at hans forgjenger farao Den kan ha vært hans far. Adjib var muligens gift med en kvinne ved navn Betrest. På Palermosteinen er hun beskrevet som mor til Adjibs etterfølger, farao Semerkhet. Endelig bevis for denne oppfatningen har ennå ikke blitt funnet. Det vil være forventet at Adjib hadde sønner og døtre, men deres navn har ikke blitt bevart i de historiske nedtegnelser. En kandidat for å være et mulig medlem av hans familielinje er Semerkhet.
Regjeringstid
I henhold til arkeologiske nedtegnelser introduserte Adjib en ny kongelig tittel som det er antatt at han benyttet som en form for utfyllende til tittelen Nisut-Bity: Nebuy-tittelen, skrevet med doble tegn av en falk på en kort standard. Det betyr «To herrer» og viser til de guddommelige beskyttere av Egypt, Horus og Seth. Det symboliserer også de to halvdelene av Egypt, Øvre og Nedre. Adjib er antatt å ha rettferdiggjort sin rolle som egyptisk konge ved å benytte denne tittelen.
Trykk fra leiresegl har nedtegnet opprettelsen av en ny kongelig festning, Hor nebw-khet («Horus, gullet av det guddommelige samfunn») og den kongelige residens, Hor seba-khet («Horus, stjernet av det guddommelige samfunn»). Inskripsjoner på steinkar har vist at i løpet av Adjibs styre var det et uvanlig stort antall kultstatuer som ble gjort for farao. Minst seks objekter viser avbildningen av stående statuer som representerte kongen med hans kongelige verdighetstegn.
Inskripsjoner på steinkar har nedtegnet at Adjib feiret en første og selv en andre Hebsed (tronejubileum ), en fest som ble feiret for første gang etter kongens 30 år på tronen, og deretter gjentatt hvert tiende år. Men nyere undersøkelser har antydet at hvert objekt som viste Hebsed og Adjibs navn sammen ble fjernet fra farao Dens grav. Det synes som om Adjib ganske enkelt hadde slettet og erstattet Dens navn med sitt eget. Dette er oppfattet av egyptologer og historikere som bevis på at Adjib aldri feiret Hebsed og at hans regjeringstid var derfor relativt kortvarig. Egyptologer som eksempelvis Nicolas Grimal og Wolfgang Helck antar at Adjib, som Dens sønn og rettmessige arving til tronen, må ha vært ganske gammel da han kom på tronen. Helck har i tillegg pekt på et uvanlig trekke; alle Hebsed-bilder av Adjib viser betegnelsen Qesen ("fryktelig/ulykke") skrevet på trappene til Hebsedpaviljongen. Muligens mot slutten av Adjibs styre var det preget av vold og uro.
HTPC
En hjemmekino-PC, bedre kjent ved den engelske forkortelsen HTPC (home theatre personal computer), er en PC som er beregnet for bruk til visning av film eller fjernsyn. Dette er ikke en spesifikasjon som stiller krav til maskinvare eller programvare, men en betegnelse på en PC hvis hovedoppgave er å spille av media.
Vladimir Ryzjkin
Vladimir Aleksejevisj Ryzjkin (russisk: Владимир Алексеевич Рыжкин; født 29. desember 1930 i Moskva, død 19. mai 2011 i Moskva) var en sovjetisk fotballspiller som deltok i de olympiske leker 1956 i Melbourne.
HTPC
HTPC som kilde
Tradisjonelt har selvstendige spillere og dekodere vært brukt som kilde for media i hjemmet. Satellittdekodere, VHS-spillere, DVD-spillere og Laserdisc-spillere har lest og formidlet signalet til skjerm og lydanlegg. Etter hvert som PC-ens inntog i samfunnet har ført til lavere priser og høyere kvalitet innen lyd- og bildeteknologi har PC-en vist seg som en effektiv, kraftig og allsidig medieprosessor. En PC kan ofte gjøre alt det enhver spiller og signalmottaker kan, ofte til lavere pris og i de aller fleste tilfeller levere større valgmuligheter som kan gi deg et bedre sluttresultat.
En HTPC vil kunne lese og spille av de aller fleste aktuelle signalkilder i tillegg til den selvfølgelige støtten for materiale lagret på harddisk og nettverksressurser som IPTV og delt media. Med et moderne skjermkort kan man også behandle og skalere video til et hvilket som helst behov tilpasset skjermens inngang, når det gjelder sideforhold, oppdateringsfrekvens og oppløsning (for eksempel HDTV-standardene). Dette kan gjøre PC-en til en alt-i-ett-boks som erstatter spillere og den kan brukes som en fullgod erstatning for en selvstendig videoprosessorer.
Vladimir Ryzjkin
Ryzjkin ble olympisk mester i fotball under Sommer-OL 1956 i Melbourne. Han var med på det sovjetiske laget som vant OL-turneringen i fotball. I kvartfinalen beseiret de Indonesia med 4 – 0 i en omkamp, den første kvartfinalekampen endte 0 – 0. De vant semifinalen mot Bulgaria med 2 – 1 og i finalen møtte de Jugoslavia som de slo med 1 – 0. Ryzjkin spilte tre kamper i turneringen.
HTPC
Maskinvare
Det finnes ingen formelle krav til hva slags maskinvare som kreves av HTPC, men en vil ofte finne:
NM i hopp uten tilløp 1990
NM i hopp uten tilløp 1990 var en del av NM i friidrett 1990.
Vladimir Ryzjkin
Ryzjkin spilte fem landskamper for Sovjetunionen i perioden 1955 til 1957.
NM i hopp uten tilløp 1990
Mesterskapet ble arrangert i Valderøy 3. mars.
HTPC
Programvare
Det finnes ingen krav til hva slags programvare som definerer en HTPC, men siden man i hovedsak vil navigere i systemet med en fjernkontroll finnes det spesiallaget programvare, blant annet:
Lennart Häggroth
Hans Lennart Häggroth (født 2. mars 1940 i Övertorneå, død 28. august 2016 i Skellefteå) var en svensk ishockeyspiller som deltok i de olympiske vinterleker 1964 i Innsbruck.
Häggroth vant en olympisk sølvmedalje i ishockey under vinter-OL 1964 i Innsbruck. Han var målvakt på det svenske laget som kom på andreplass i turneringen bak Sovjetunionen. Det var seksten lag som deltok, etter en kvalifiseringsrunde gikk de åtte vinnerne videre til finalegruppe som spilte en enkeltserie der alle lagene møttes en gang. Sovjetunionen vant alle sju kampene og vant serien med maksimale 14 poeng foran Sverige, Tsjekkoslovakia og Canada alle med ti poeng.
Häggroth ble verdensmester i ishockey en gang, 1962 i Colorado Springs og han ble da kåret til turneringens beste målvakt.
James Matheson (freestyle)
James Matheson (født 10. april 1995) er en australsk freestylekjører.
Han representerte Australia under Vinter-OL 2018 i Pyeongchang, hvor han ble utslått i finalene i kulekjøring.
Under Vinter-OL 2022 i Beijing, ble han utslått i kvalifiseringen.
Blåmann
Blåmann er en roman av Jens Bjørneboe, utgitt i 1959. Denne boken er ikke like samfunnskritisk og utdypende som mange andre av Bjørneboes bøker (som for eksempel Jonas). Den kritiserer derimot samfunnets krav til mennesker vist gjennom familiemedlemmenes skjebner. Samtidig skildrer han hva det kan innebære å være en kunstnernatur dersom omgivelsene ikke er klar over det.
Tidlig handling i boken
Slik som Bjørneboes tidlige romaner, som for eksempel romanen "Drømmen og hjulet" starter boken med en slektsoppsummering og fortelling om hvor hovedpersonen stammer i fra, i dette tilfelle fra slekten Tangstad som bor et sted på kysten av Norge. Familien har gått gjennom selvmordsepisoder, depresjoner og alkoholisme. Hovedpersonen i boken heter Sem Tangstad, og blir kalt «Blåmann» fordi han ble malt blå på ryggen av elever fra skolen han går på. Hans far begikk selvmord, men moren hans er i live, og han har to tanter som heter Ester og Ruth. Disse damene er fokusert på medisiner og sykdom og går ut fra at de selv er angrepet av alle slags plager og er hypokondere. Den ene tanten er totalt opphengt i renslighet og vasker alt hun ser hvis hun får anledning til det. Dette preger gutten i oppveksten og forsterker hans personlighet som en innesluttet person som vegrer seg for å møte verden.
Sem er lite begavet på skolen, og også lite sosial og populær der han bor. Det eneste han greier å gjøre, er å lage nøyaktige små tegninger av steder og personer, men hverken han eller andre synes det er noe særdeles flott ved det han gjør. Senere i tenårene får han to venner, sammen dyrker de interesser og Sem finner ut at det faktisk er verdi i det livet han fører. Sem finner en bok etter den avdøde onkelen sin, der har han laget tegninger av kunstverk fra hele Europas museer. Sem fatter stor interesse for dette, og begynner å etterligne de store mesterne selv. Han møter senere en maler som sender brev til Oslo for å sikre ham plass på en kunstskole. Gjennom maleren får han en innføring i Goethes fargelære som spiller en viktig rolle i antroposofisk kunstsyn som igjen spilte en stor rolle på Bjørneboe selv.
Sen handling i boken
Sem ankommer Oslo, og han føler seg virkelig levende for første gang i livet. Han bruker hele tre dager før han oppsøker skolen. Allerede i den første timen imponerer han klassen og læreren i sine ferdigheter i kulltegning. Han gifter seg etterhvert og får en sønn. Han er i desperat pengenød hele tiden (han nekter foreløpig å stille ut bildene sine), og blir dermed overlykkelig når han får høre at en millionær ønsker at Sem skal tegne et portrett av hans kone. Han får 2000 kr for arbeidet. Dette resulterer i en over ukeslang rangel på byen sammen med hans to gamle venner fra hjemstedet. Den ene av vennene hans dør av en sykdom han har hatt lenge. Han kommer til slutt hjem igjen, og gjør seg klar til å stille ut bildene sine.
Lunner ungdomsskole
Lunner ungdomsskole er en ungdomsskole som ligger på Roa i Lunner kommune.
Skolen ligger i Sandsvegen 2, rett ved Lunner rådhus. Den ble renovert i 2013, og har litt under 200 elever.
Restorffs Bryggjarí
Restorffs Bryggjarí var et færøysk bryggeri etablert av den dansk-tyske immigranten Martin Christian Restorff i 1849. Bryggeriet lå i Tórshavn, og gikk i arv i slekten, først til sønnen Andreas William Restorff. Bryggeriet solgte kun ølet sitt på Færøyene, men noe ble eksportert til Danmark i små kvanta i de siste årene. I 2002 ble bryggeriet solgt, og i 2005 ble brusproduksjonen avsluttet til fordel for Föroya Bjór, som samtidig tok over noen av merkevarene. I januar 2007 ble Restorffs Bryggjarí lagt ut for salg, og i august samme år ble også ølproduksjonen stoppet. Föroya Bjór tok over noen av ølmerkene, og Restorffs Bryggjarí, som et av de eldste bryggeriene i Danmark, ble nedlagt for godt.
Jørn Jensen (forfatter)
Jørn Jensen (født 2. januar 1946 i Taastrup i Danmark) er en dansk barnebokforfatter. Han debuterte med boken Det lyner i 1987 og ti år senere mottok han Skriverprisen for sine lettleste bøker. I 2013 ble han tildelt Orla-prisen for Hvor er Laura?.
Flere av Jensens bøker er oversatt til norsk, blant annet serien Kaldt blod. Per 2020 har han skrevet over 200 bøker.
Bibliografi (utvalg)
Mange av Jensens bøker utgjør serier fra samme univers. Han debuterte med en serie på åtte bøker om barna «Bo» og «Anne».
Kim Won-il
Kim Won-il (født 3. januar 1982) er en sørkoreansk bokser.
Han representerte Sør-Korea under Sommer-OL 2004 i Athen, der han ble utslått i første runde.
Cathrine Korvald
Cathrine Ødegaard Korvald (født 29. april 1991 i Kongsberg) er en norsk håndballspiller som spiller både håndball og beachhåndball.
Hun spiller til daglig for Idrettslaget Skrim i 1. divisjon, og har medaljer fra både EM og VM i beachhåndball.
Karriere
Korvald spiller kant- og bakspiller på IL Skrim i Kongsberg, der hun har spilt siden hun var barn.
Bossier Parish
Bossier Parish er et fylke i den amerikanske delstaten Louisiana. Det ligger nord i staten og grenser mot Webster Parish i øst, Bienville Parish i sørøst, Red River Parish i sør, Caddo Parish i vest og mot delstaten Arkansas i nord.
Operasjon Jordsøk
Handling
Stjerneskipet Utfordringen vender hjem til planeten jorden etter å ha vært borte i 115 år. Det ble sendt ut for å finne jordlike planeter som kunne egne seg til kolonisering. Det har imidlertid ikke funnet noen. Det er tredje generasjons besetning, Darv, Telson, Sharna og Astra, som styrer skipet. Det blir fort klart at de fire er under kontroll av Utfordringens kontollsystemer, ENGEL 1 og ENGEL 2.
Cathrine Korvald
Karriere
I 2011 deltok hun i EM i beachhåndball 2011 i Umag i Kroatia, som debutant på det norske landslaget i beachhåndball. Det norske laget kom på fjerdeplass i denne turneringen, etter at de tapte bronsefinalen mot Italia. Korvald ble Norges toppscorer i bronsefinalen, med 17 poeng. Året etter deltok hun i VM i beachhåndball 2012 i Muskat i Oman. Har spilte Norge seg fram til semifinale, som de tapte 0–2 for Brasil, men etter seier 2–0 i bronsefinalen mot Ungarn ble det bronse på det norske laget. Korvald scoret tolv poeng i bronsefinalen.
Operasjon Jordsøk
Handling
Når skipet kommer til jordens solsystem, finner mannskapet ut at jorden er borte. På månen finner de en datamaskin kalt Vokteren som forteller dem at jorden ble flyttet ut av solsystemet for en halv million år siden. Det viser seg snart at mens 115 år er gått ombord på Ufordringen så har det gått en million år i solsystemet. Englene har mistet sin opprinnelige kunnskap om tidens natur på grunn av den store meteorulykken.
Besetningen legger nå ut på en lang ferd for å finne sitt opprinnelige hjem. De må slåss mot mange farer samtidig som de må vokte seg for englenes forsøk på å kontrollere dem. Samtidig oppdager besetningen at det kanskje ikke er sant at første og annen generasjons besetning aldri fant noen jordlik planet.
Oppfølger
Oppfølgerne, Earthsearch 2 og Earthsearch Mindwarp, har ikke blitt oversatt til norsk. Mindwarp foregår på jorden i tiden før Earthsearch.
Cathrine Korvald
Karriere
Hun spilte også på Norges lag som deltok i beachhåndball under World Games 2013. De vant alle sine tre kamper i gruppespillet, men tapte 1–2 for Ungarn i semifinalen. De måtte dermed spille bronsefinale mot Kinesisk Taipei. I denne kampen vant Norge begge omgangene, med 28–11 og 19–17, og kom dermed på tredjeplass. Korvald scoret 18 poeng i bronsefinalen.
Bossier Parish
Bossier Parish totale areal er 2 245 km² hvorav 72 km² er vann. I 2010 hadde fylket 116,979 innbyggere. Administrasjonssenteret ligger i byen Benton.
Cathrine Korvald
Karriere
Hun deltok også i VM i beachhåndball 2016, der Norge fikk bronse etter seier 2–1 over Ungarn i bronsefinalen. Korvald scoret 18 mål i bronsefinalen.
Mathura (distrikt)
Mathura (hindi: मथुरा ज़िला, urdu: متھرا ضلع ) er et distrikt i den indiske delstaten Uttar Pradesh. Distriktets hovedstad er Mathura.
Demografi
Ved folketellingen i 2011 var det 2,541,894 innbyggere i distriktet, mot 2,074,516 i 2001. Den urbane befolkningen utgjør 29,66 % av befolkningen.
Barn i alderen 0 til 6 år utgjorde 15,61 % i 2011 mot 19,56 % i 2001. Antallet jenter i den alderen per tusen gutter er 872 i 2011.
Fylkesvei 202
Fylkesvei 202 (Fv202) går mellom Masterud i Kongsvinger og Skotterud i Eidskog.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Frem til 2019 var også fylkesvei 1868 og fylkesvei 1869 del av veien.
Kim Ji-hyon
Kim Ji-hyon (født 11. januar 1995) er en sørkoreansk freestylekjører.
North Melbourne (Victoria)
North Melbourne er en bydel i Melbourne i Australia. Den ligger 2 km nordvest for Melbourne sentrum og ligger i lokalstyret City of Melbourne. Ved folketellingen i 2006 hadde North Melbourne 9962 innbyggere.
North Melbourne avgrenses av:
Historikk
North Melbourne var tidligere kjent som Hotham og var en av de første byene i Victoria som fikk lokalstyrestatus. Den første europeiske bebyggelsen i North Melbourneområdet dukket opp i 1840-årene, på denne tiden var området ikke spesielt godt definert og Parkville, Royal Park og deler av West Melbourne. I 1869 ble Hotham Football Club grunnlagt, denne klubben ble senere til dagens North Melbourne Football Club (også kjent som Kangaroos).
I løpet av 1880-årene ble området en arbeiderklassebydel og etterhvert opplevde North Melbourne en forslumming frem til 1930-årene da myndighetene begynte å bygge større boligblokker frem til 1960-årene.
Transport
North Melbourne betjenes av flere trikkelinjer (55, 57 og 59). Dessuten ligger Flemington Bridge jernbanestasjon i North Melbourne. North Melbourne jernbanestasjon ligger, på tross av navnet, i bydelen West Melbourne
A Lady of Quality
A Lady of Quality er en amerikansk stumfilm fra 1913, regissert av J. Searle Dawley.
Handling
Nyheter mottas av Sir Jeoffrey, hvis forakt for det andre kjønn strekker seg til og med hans egne døtre, om ankomsten av et annet kvinnelig barn i familien. Moren dør kort tid etter fødselen. Barnet får navnet Clorinda, og blir oppdratt blant tjenerne. Sir Jeoffrey tar aldri kontakt med henne før hun er seks år gammel. Deretter blir hun kledd i gutteklær for å skjule at hun egentlig er en jente, men denne oppveksten fører også en rekke uforutsette komplikasjoner.
Chrysolopus
Chrysolopus er en slekt av snutebiller. Gruppen finnes ikke i Norge. De lever gjerne på ulike slags urter.
Utseende
Nokså store, avlange, mørke snutebiller, ofte med mønstre dannet av metallisk fargede (blå,grønne) skjell. Fasettøynene er nokså store, snuten ganske lang.
Utbredelse
Gruppen er for det meste utbredt i Australia, mne forekomme rogså i det sørlige Sør-Amerika, Ny-Guinea, Sør-Afrika og på New Zealand.
Rund skjoldbille
Rund skjoldbille (Cassida hemisphaerica) er en bille som tilhører familiegruppen bladbiller (Chrysomelidae).
Rund skjoldbille er mellom 4-5 mm lang. Den er uten flekker og har et blekgrønt eller olivengrønt hode, halsskjold (pronotum) og dekkvinger. Halsskjoldet er like bredt som dekkvingene. Kroppen er svært bred, noe flat og oval, den skjuler både hodet og bein. Beina er lyse.
Både larvene og de voksne (imago) billene lever av å spise blad på næringsplanten. De sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage.
Rund skjoldbille tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Luxembourg under Sommer-OL 1912
Luxembourg under Sommer-OL 1912. Tjueen sportsutøvere fra Luxembourg, alle menn, deltok i to sporter, friidrett og turn under Sommer-OL 1912 i Stockholm. Det var andre gangen Luxembourg var med i et sommer-OL, de vant ikke noen medalje. OL-troppen besto av nitten turnere og to friidrettsutøvere.
Anders Lothe
Anders Matias Abrahamsen Lothe (født 23. desember 1875 på Lote, død 23. januar 1962 i Florø) var en norsk lærer, redaktør og målmann. Han var politisk aktiv, og var stortingsrepresentant for Ap.
Biografi
Lothe ble født på husmannsplassen Nylendebruket (Abrahambruket) på Lote i Gloppen kommune – nå Eid kommune. Han ble uteksaminert ved Lærerskolen i Seljord i 1896. Skoleåret 1900–1901 gikk på Gloppen private millomskule, før han tok Millomskuleeksamen ved Tanks skole i Bergen. Han ble i 1901 den første eleven i landet som leverte en eksamensbesvarelse på nynorsk. Sensorene nektet å rette innleveringen, og den ble sendt til Departementet for godkjennelse. Stilen ble der godkjent.
Han var med å stifte Firda Mållag 1899, og var der formann i mange år. Han ble redaktør i avisen Firda Folkeblad i Florø i tidsrommet 1910-1915. Han var også sentral i etableringen av Firda Gymnas på Sandane.
Lothe skrev og gav ut fleire lokalhistoriske skrifter, og «Mål-reisingssoga i Sogn og Fjordane» fra 1950 er han mest kjente bok. Den omhandler blant annet striden i Nordfjord mellom Jon «Skule-Jo» Hyenes og sogneprest Jørgen Meier Heffermehl.
Lothe var stortingsrepresentant for Arbeiderpartiet fra 1928–1930, og fra 1934–1945. Han satt også i bystyret og formannskapet i Florø, og har fått en gate i Florø navngitt etter seg.
Lothe gitet seg i 1902 med Kristine Henden (f. 1881), som døde i barsel i 1905 mens hun fødte tvillinger, der den ene døde tidlig. Han giftet seg på nytt med sin svigerinne, Anna Henden (1886–1964), i 1906.
Den 27. januar 1943 ble Lothe arrestert av tyske styrker og satt i Bergens kretsfengsel til 16. februar, hvorpå han ble flyttet til Ulven og satt der til 7. mai, før han ble sendt til Grini. Han satt på Grini til 21. juli 1944.
Astrid E. Kruse Andersen
Astrid Eline Kruse Andersen (9. september 1926–26. oktober 2020) var en norsk fysioterapeut. Hun har utgitt boken Å få barn. Hun giftet seg i 5. juli 1951 med Bjørn G. Andersen (1924–2012) og de fikk 4 barn. Hun er datter av lærer og sogneprest Just Kruse (1886–1962) og Grete Eline Kruse (1893–1959), søster til Erling O. Kruse (1922–2016), kusine til Birger Tvedt (1910–2002) og svigerinne til Aksel Aarhaug (1921–2000).
Barndom
Kruse Andersen vokste opp i Oslo og kom til Svalbard med familien i 1935. Faren var prest og skolemester i Longyearbyen. Bl.a. startet og ledet hun der verdens nordligste speidertropp, en livslang interesse som førte til at hun møtte Prinsesse Elizabeth under krigen. Skolegangen ble avbrutt av 2. verdenskrig da familien ble evakuert under dramatiske omstendigheter til Skottland i 1941. Hun fortsatte skolegangen ved St. Dennis pikeskole, Edinburgh, som på dette tidspunktet var evakuert til Drumlanrig Castle i Dumfries, Skottland og etter hvert høyere utdanning i England.
Utdanning
Kruse Andersen er utdannet innen fysisk fostring av barn og unge ved Liverpool Physical Training College, og tok eksamen som fysioterapeut ved Royal Southern Hospital i England. Begge steder ble det gitt undervisning i fødselsforberedelser og barselgymnastikk. Utdanningen ble avsluttet med øverste avdeling ved Gymnastikkskolen (idag Idrettshøgskolen) i Oslo og etterutdanning ved Oslo Ortopediske Institutt (idag Statens Fysioterapihøgskole).
Karriere
Professor Jørgen Løvset (1896–1981) ved Kvinneklinikken i Bergen oppfordret Kruse Andersen til å søket stillingen som fysioterapeaut her og hun ledet barselgymnanastikken ved Kvinneklinikken. Hun undervite om fødselsforberedelser og barselgymnastikk for jordmordelevene i Bergen og ledet treningsgrupper med dem. Hun ble overflyttet og underviste i fødselsforberedelser og barselgymnastikk ved Oslo Ortopediske Institutt (idag Statens Fysioterapihøgskole) der hun også startet opp de første "svangerskapskursene" i Norge i 1951. Hun har siden dette vært en drivende kraft i dette arbeidet i Norge med utstrakt kursing og foredragsvirksomhet for helsepersonell. Også når hun var med ektemannen Bjørn G. Andersen under hans stipendiatperiode ved Yale University, og hun jobbet som fysioterapeut ved Grace New Haven University Hospital, var svangerskapskurs på agendaen. Kruse Andersen foreleste i perioder ved Statens Jordmorskole og Statens Fysioterapiskole i Bergen etter at familien flyttet dit. Hun har i en årrekke drevet fødselsforberedene kurs og barseltrening både i Bergen, Oslo og Asker, og var en av pionerene innenfor dette arbeidet i Norge.
Gli ultimi giorni di Pompei
Gli ultimi giorni di Pompei er en italiensk stumfilm fra 1913, regissert av Mario Caserini og Eleuterio Rodolfi.
Bones Pictures
Bones Pictures er et selvstendig amatørfilmselskap som ble etablert i Bergen i utgangen av 2006. Bones Pictures kommer fra stedsnavnet Bønes, gjort om til en mer internasjonal løsning, Bones. Selskapet ble opprinnelig grunnlagt av Frederik Økland, Lars Andreas Mork Myking, Mats Sævig og Øyvind Svanes Lunde. Deres filmuttrykk varierer i takt med filmsjangrene, som de har benyttet seg mange forskjellige av.
Eksterne lenker
BonesPictures.net – hjemmeside
Pilaff
Pilaff (fra persisk polou) er en risrett som opprinnelig kommer fra Sør-Asia og Perserriket.
Retten blir tilberedet av langkornet ris, løk og buljong i en gryte eller panne, eventuelt sammen med kjøtt, fisk eller grønnsaker. Etter at risen og buljongen har blitt kokt opp uten lokk settes lokket på slik at retten blir dampet videre. Alt etter oppskrift blir de forskjellige ingrediensene tilføyd under tilberedningen, eller etter at retten er ferdig.
Aymara (språk)
Aymara er et aymaransk språk som snakkes av aymaraene i Andesfjellene, de fleste av dem i Bolivia og Peru, men også i Chile. Sammen med quechua og spansk er det offisielt språk i Bolivia og deler av Peru. Det snakkes av rundt 2,2 millioner mennesker, og er et av få indianske språk i Amerika som har over én million talere.
Aymara er et agglutinerende og til en viss grad polysyntetisk språk, og standard setningsoppbygging er subjekt–objekt–verb.
Hatch Act
Hatch Act er en amerikansk lovgivning fra 1887 som gir rettsgrunnlaget for å donere føderale midler til etablering av landbruksvitenskapelige forsøksstasjoner ved delstatenes land-grant-universiteter. Den var en videreutvikling av lovgivningsarbeidet i Morrill Act.
Mange av forsøksstasjonene ble utgangspunkt for utsending av kooperative landbrukseksperter til de ytre landbruksdistriktene, som brakte kunnskap om jordsmonn, plantevekst og dyrkningsmetoder til bøndene i USA. Det var Smith-Lever Act som i 1914 bevilget føderale midler til disse landbruksekspertenes arbeid lokalt.
Abd al-Rahman III
Abd al-Rahman III (arabisk: عبد الرحمن بن محمد, spansk: Abderramán; født 7. januar 891 i Córdoba, død 15. oktober 961 i Medina Azahara) var den 8. emir og den første kalif av Córdoba (912–961).
Al-Rahman III sørget for ro i det splittede riket og forsvarte seg mot fatimidene i Nord-Afrika og de kristne småstatene (Castilla, León og Navarra) i Nord-Spania. I 929 erklærte han seg selv kalif og skapte dermed Córdoba-kalifatet.
Fra emir til kalif (emir 912–929, kalif 929–961)
Da Abd ar-Rahman III den 16. januar 929 utropte seg selv til kalif brøt han både med den lange tradisjon som hadde knyttet tittelen til den som kontrollerte de hellige byer Mekka og Medina og med kalifatene i Kairo og Damaskus.
På grunn av at han ble forrådt av den arabiske adelen tapte han slaget ved Alhandega mot de kristne i 939. Det ble hans siste militære kampanje.
Likesom hans sønn al-Hakam II skal også ʿAbd ar-Rahmān III ha hatt et mannlig harem. Etter ʿAbd ar-Rahmāns død i oktober 961 ble al-Hakam II kalif av Córdoba.
Svein Magnus Furu
Svein Magnus Furu (født 10. november 1983) er en norsk jazzsaksofonist og musikkritiker fra Asker.
Han har vært medlem av flere grupper innen jazz og beslektede stilarter. Blant annet Andrea Kvintett, Trabant, Stian Around a Hill Quartet, Fence og Aphrodisiac. Sammen med Kim Johannesen og Tore Sandbakken ble han nominert til Spellemannprisen 2009 i klassen jazz for utgivelsen Kayak.
Hydrokopter
Hydrokopter er en amfibisk farkost med motor og propell som kan ta seg frem på vann, is, snø og land. Den er i nær slekt med de flatbunnede sumpbåter og de eldre glidebåter/hydroglidere, som var båter med noe større dypgang og flypropellmotor i mellomkrigstiden. Hydrokopteret er spesielt utbredt i land med mye vått terreng som fryser om vinteren. Med slett båtskrog kan man ta seg over utrygg is og snødekte landskap i høy hastighet.
Hydrokopterne
Hydrokopterne kan ha stor variasjon i konstruksjonen som flatbunnskrog, katamaranskrog og båtskrog med meier. Flatbunnet skrog ment for ferdsel på grunt vann er dårlig egnet i arktiske forhold. Dette ble oppdaget da sumpbåter med amerikansk opprinnelse ble prøvekjørt på is og snø. Forholdene vinterstid krevde materialer med stor styrke for å tåle kontakt med uregelmessigheter.
Et finsk eksempel er Arctic Ant («arktisk maur»), utviklet av Glenn Fagerudd. «Mauren» er et leddelt kjøretøy på fire brede flottører som sørger for oppdrift på vann og is, med motoren og propellen på bakerste ledd. Et annet eksempel er montering av flypropell på oppblåst gummiskrog/RIB som har blitt populært i nyere tid.
Det har vært produksjon av hydrokoptere i Sverige, Finland og Sovjetunionen hvor det finnes et marked for disse amfibiefarkostene. På midten av 1980-tallet var to merker kjent, Nils Eriksson i Finland med flatbunnskrog og sidemeier med hjul som kan brukes på vanlig vei og Albin Johansson i Sverige med katamaranskrog. Albin Johansson hadde i 1985 produsert over 300 hydrokoptere av forskjellige modeller siden 1959 med en maks. hastighet på 150 km/t, og flere eksemplarer var levert til kunder i Norge.
En spesiell variant av hydrokopteret, som på engelsk har typebetegnelsen aerosledge, ble utviklet i Sovjetunionen av Tupolev. Den har planende skrog, det vil si V-formet baug og flatt plan som gjør det mulig å ta seg fram på åpent vann sommerstid og på islagte vann eller nedsnødde landskap om vinteren. I stor fart, 50 til 70 km/t, vil man «fange» luften med baugen og føre den under skroget for å få ekstra løfteeffekt, dvs. bakkeeffekten og dermed kunne man ha stor rekkevidde uten for høyt drivstofforbruk. Et typisk eksempel er Tupolev A-3.
Petit Jesus Ngnitedem
Petit Jesus Ngnitedem (født 22. august 1984) er en gabonsk bokser.
Han representerte Gabon under Sommer-OL 2004 i Athen, der han ble utslått i første runde.
Agra (distrikt)
Agra (hindi: आगरा ज़िला, urdu: آگرہ ضلع ) er et distrikt i den indiske delstaten Uttar Pradesh. Distriktets hovedstad er Agra.
Demografi
Ved folketellingen i 2011 var det 4,380,793 innbyggere i distriktet, mot 3,620,436 i 2001. Den urbane befolkningen utgjør 45,87 % av befolkningen.
Barn i alderen 0 til 6 år utgjorde 14,59 % i 2011 mot 18,25 % i 2001. Antallet jenter i den alderen per tusen gutter er 866 i 2011.
Akse
En akse er en (vanligvis tenkt) midtlinje gjennom figurer, legemer eller systemer, eller en linje som noe roterer omkring.
Ordet har flere bruksområder:
Seo Myung-joon
Seo Myung-joon (født 15. juni 1992) er en sørkoreansk freestylekjører.
Han representerte Sør-Korea under Vinter-OL 2018 i Pyeongchang, hvor han ble utslått i kvalifiseringen i kulekjøring.
Huaraz
Huaraz er en by i Andesfjellene i Peru og hovedstad for Anacash-regionen, Huaraz-provinsen og Huaraz-distriktet. Byen ligger midt i dalen Callejón de Huaylas, 450 kilometer nord for Lima. Huaraz har 50 661 (2005) innbyggere og ligger om lag 3 052 moh.
Historie
Huaraz ble grunnlagt i 1574. I 1941 gikk innsjøen Laguna Palcacocha over sine bredder, deler av byen ble skyllet bort og flere tusen mennesker omkom. I 1970 rammet et svært kraftigt jordskjelv byen som førte til at 90 % av husene ble ødelagt og halvparten av innbyggerne omkom.
Vmlinux
er en statisk lenket eksekverbar fil som inneholder Linuxkjernen i et av objektfilformatene som støttes av Linux, deriblant ELF, COFF og a.out. Filen  kan brukes til kjernens avlusing, generering av symboltabeller eller andre operasjoner, men må bli gjort oppstartbar før den blir brukt som en operativsystemkjerne ved å tilføye en multiboot header, en bootsektor og oppstartsrutiner.
Canadas Grand Prix 2008
Canadas Grand Prix 2008 var det sjuende løpet i Formel 1-sesongen 2008. Det ble arrangert 6. juni – 8. juni på Circuit Gilles Villeneuve i Montréal.
Rapport
Robert Kubica tok sin, BMW Sauber og Polens første seier i Formel 1 da han søndag vant Canadas Grand Prix. Kubica ble den 99. føreren til å vinne et Formel 1-løp. Dagen ble ikke dårligere for BMW av at Nick Heidfeld tok andreplassen. David Coulthard tok tredjeplassen og dermed fikk vi en topp tre som neppe mange hadde tippet i forkant.
Løpet i Canada ble som vanlig dramatisk og preget av uhell og sikkerhetsbil.
Dramatikken toppet seg da alle førerne i toppen etter rundt 20 runder gikk inn rett etter at sikkerhetsbilen slapp feltet og pitlane ble åpnet for innkjøring.
Geværkolbe
Geværkolbe, også kalt skulderkolbe eller skulderstokk (engelsk buttstock), er den bakerste delen av skjeftet på lange skytevåpen, som for eksempel rifle og hagle, og brukes for skulderstøtte. Fremfor kolben finnes pistolgrepet for håndplassering. Pistoler og revolvere har ikke kolber, men istedet bare et pistolgrep.